
Paul Croes den su ultimo palabra: 

"IBIS a start dor di email di Edmond Croes y un Fake Account" 


“E inicio di e caso IBIS a start for di un email cu Ed- 
mond Croes di Solo di Pueblo pa PG y un FB page cu 
yama Pueblo No Kier Scucha Mas Di Gabinete Milce 
Eman”, Paul Croes a declara paden den su ultimo pal- 
abra y tambe na su salida di Corte. “Un falce account cu 
bo no por haya sa su fuente y un mail cu Edmond a man- 
da pa Procureur General Alexander Van Dam. Croes den 
corte a pone enfasis riba e hecho cu Ministerio Publico 
ta esun cu constantemente a mustra riba e importancia 
di substancia prueba. Un fake account sin un “verifieer- 
bare bron” y ta start asina un investigacion grandi dor 
di esaki. Con por ta posibel cu Ministerio Publico por a 
laga su mes wordo uza di e forma aki? Un FB page sin 
locual ta wordo yama un “verifieerbare bron” un fuente 
fidedigno. Con bo por acepta un denuncia di e forma aki, 
tabata pregunta di ex-Minister di Labor den su ultimo 
palabra diamars merdia den Corte den corte. 

Banda di esaki el a cuestiona tambe un mail cu Edmond 
Croes manda pa Procureur General Alexander Van Dam, 
como cu ta trata di un contrincante asina grandi di dje. 
Ki obhectividad tin den un denuncia asina? Tabata pre- 
gunta di Croes na Hues. Croes a cuestiona e proceder di 
Ministerio Publico den henter e caso IBIS. Paul Croes a 
yama esaki un ‘valse start’. 

Banda di abogadonan di Croes a cuestiona tambe e hecho 
cu a drenta e cas di Croes dia 28 di Maart 2017 sin nin- 
gun prueba contundente. Un huiszoeking sin base legal 
alguno. Ta mustra asina mas straño e hecho cu testigonan 
cu a sigui no a duna declaracion (incriminante) contra 
Croes tampoco. E pregunta Grandi ta keda awor: Kico lo 
tabata motivacion e ora di OM pa toch sigui e caso? 
Asina tambe Abogado mr. Vaders a bisa cu OM ta con- 
tradeci su mes y si defensa ta pensa cu nan tabata riba 
fishing expedition den e caso di Paul Croes. Nan ta bisa 
cu declaracionnan di Schwengle, Filiciana y Siem Mong 
ta condena Paul Croes. Pero e declaracionnan aki no ta- 
bata existi dia 28 di maart, 2017 ora e prome inval a 
tuma luga en busca di prueba. 

Pero Paul Croes tambe a cuestiona e forma cu nan a wor- 
do trata, tabata parce sospechoso di un crimen violento, 
pasobra nan a wordo trata manera terorista. “OM a trata 
ami y mi casa manera terorista; a tira inval mainta tem- 
pran cu Polisnan arma y cacho. 



Mi a wordo cera den isolacion hunto cu un homber cu a 
mata mas cu un familiar. OM ta manipula. A entregami 
map cu 1000 blachi pa 9or di anochi ora cu falta 20 min- 
uut pa luznan wordo paga na Warda mientras cu pa 1 Oor 
di mainta mi mester ta cerca Hues Comisario pa defende 
mi mes,” tabata algun di e aspectonan cu a wordo treci 
dilanti. 

Esposa di Paul, Melony Paesch a bay hopi largo den su 
ultimo palabra y loke el a bisa tabata mustra con emo- 
cional e tabata pa tur lolce cu e y su famia a pasa aden y 
cu a laga no solamente nan como adulto, pero e yiunan 
chikito, marca pa resto di nan bida. Durante casi un ora 
largo el a wordo scucha, unda cu por a mira familiar y 
amigonan no por a wanta nan lagrimanan. 

Croes mes tambe dado momento no por a sigui papia pa- 
sobra su “gemoed a yena”. E ta sinti cu tur esaki tabata 
un set-up cu no a dun’e chens riba un proceso husto. 
Pakico un inval di e forma alci, cu prensa cu a yega prác- 
ticamente mesun momento cu Landsrecherche, RST y 
OM. Y te ainda nan ta wordo perhudica pasobra ni un 
cuenta di banco nan no ta wordo permiti pa habri. “Mi 
ta sintando un castigo di 2 aña caba. Por favor Hues, 
libera nos di e pesadiya,” el a finalisa bisando. 

UN pregunta cu Chicote a haya ta, kico Prome Minis- 
ter Mark Rutte a bin Aruba pa un dia. Lo ta djes pa bisa 
cu e mester bishita Aruba tambe, pero sin trece un bon 
noticia, siendo na Corsou, como parti di e mision co- 
mercial, a priminti di yuda economia di Corsou, dor di 
interesa companianan Hulandes, pa inverti na Corsou. 

Y Aruba net nada. 

+++++++++++++++ 

Den temporada di Carnaval tur cos ta permissible. No 
tin interes pa defende nos muchanan. Ehempel tin hopi. 
Pa cuminsa mira con ta permiti eleccion di Reina In- 
fantil y Hubenil bin termina pasa di mei anochi. Pa no 
papia mes di competencia di Tumberito, unda atrobe ta 
mucha ta den competencia y esaki a bin termina mei 
anochi. No ta importa cu si ta diasabra of no. 

Y pa colmo, durante parada di blaas na San Nicolas, 
musica p’e muchanan aki tabata demasiado duro. But 
who care? Ta Carnaval tog. 
+++++++++++++++++ 

Caso IBIS ta sigui hala atencion, unda Huez mester bay 
determina, lcende tin razon, Fiscalnan di Ministerio Pu- 
blico of e abogadonan Defensor? 

Abogadonan cu a representa e 23 acusadonan den Corte 
a tilda Ministerio Publico di ta manipula cu comber- 
sacionnan graba na nan antoho, pero tambe no ta uza e 
principio di igualdad den esnan cu ta persigui. 

Asina diferente abogado a señala con OM ta simple- 
mente saca conclusion of pasobra nan ta kere cu por 
haci un conexion, cual ta demostra un falta di prueba 
contundente of convincente, manera ley ta exigi, pa por 
condena un acusado. 

++++++++++++++++ 

Asina p.e. un di e frasenan di e Fiscalnan di OM na mo- 
mento di presenta nan rekisitorio tabata: “Ik zal nu per 
geval aangeven waarom het openhaar ministerie van oordeel is 
dat er een verband bestaat tussen het betalen van geld aan de 

stiçhting van Paul ÇROES_ en het geven door ÇROES_ van 

ontheffingen.” 


Lolce cu a wordo cuestiona tambe dor di diferente abo- 
gado t’e hecho cu ta uza declaracion di algun persona pa 
proba of trata di condena Paul Croes y algun di e otro 
acusadonan, mientras cu e testigonan cu Fiscal mes ta 
bisa cu a participa den e soborno, no a wordo treci di- 
lanti mesa berde. 

+++++++++++++++++++ 

Tin p.e. di un testigo, kende e mes a declara cu e no 
a paga pa haya “ontheffing”, pero OM ta uza comber- 
sacionnan getap di dje cu hendenan di Paul Croes pa 
proba cu e politico a ricibi soborno. Pero no a dagvaard 
e testigo aki. Y asina tambe tin e caso Varadero. Den e 
caso aki, OM a bisa un dispensacion a wordo otorga dor 
di Croes y despues nan a deposita placa, di e compania 
pa fundacion di Paul Croes. 
++++++++++++++++++++ 

Sinembargo den caso di un otro acusado den IBIS, un 
abogado a bisa cu OM ta gaña, pasobra nan no por cita 
dicho testigo mas, pasobra nan mes a bisa den Corte, 
un di e biahanan, cu a seponeer e caso contra di dicho 
testigo. 

Pero loke tambe pa hopi ta straño ta cu e unico Hu- 
landes menciona den e caso aki, no a haya un citacion. 
Supuestamente, ainda ta evaluando esaki. Pero si OM 
ta uza e combersacionnan getap cu Harry Koeman pa 
mustra pruebanan contra Paul Croes. 
+++++++++++++++++++++++ 

IBIS ta hole stinki. Faga nos warda pa wak con Huez lo 
huzga e caso ald, unda a lceda demostra tin masha hopi 
manipulacion, e.o. dor di propio Ministerio Publico. 
+++++++++++++++++++++++++ 



Sigui na pagina 5 > 

Den un di e ultimo protestanan contra di Presidente 
Nicolas Maduro, Chicote a tuma nota di un manifes- 
tante bisti cu un flanel di partido POR. No necesaria- 
mente esaki nifica cu POR ta contra di Presidente Nico- 
las Maduro, pero si ta muestra cu como cos ta malo na 
Venezuela, cu e persona aki no por haya paña cumpra, a 
usa un flanel di POR cu el a haya pa bisti. 
++++++++++++++++++++ 

For di Bonaire, nos a haya un notificacion masha impor- 
tante, unda sr. De Palm ta declara cu e lucha di Betico 
Croes no tabata pa Aruba haya un status aparte, pero pa 
bira independiente. Anto dicon ningun hende no a coi e 
bandera, cu Betico Croes a bisa: Si mi cay na caminda, 
coy e bandera y sigui cu e lucha”. Cu esaki e contribuy- 
ente kier ilustra cu despues di a haya Status Aparte, 
ningun politico a sigui conseho di Betico Croes pa sigui 
lucha pa Aruba su independencia. Dicon? 
++++++++++++++++++ 

Chicote a keda sorprendi cu e participacion di Minis- 
ter Xiomara Ruiz Maduro, cu na mei awor lo extende 
e moratorio pa supermercado cu dos aña mas. Anto ta 
kende a duna permiso na mas supermercado, prome cu 
dia 23 di mei? Tabatin “ontheffing” y lcende a duna es- 
aki. 

++++++++++++++++++ 

Lo tabata bon pa menciona cuanto di e supermerca- 
donan cu tin na Aruba, ta di Chinees y cuanto ta di 
yiunan di tera. Y si por publica cuanto trabao cada uno 
ta crea pa yiunan di tera. 
++++++++++++++++++++ 

For di awor padilanti e expresion ‘cu mil amor’ a haya 
otro nificacion y ta wordo traduci cu ‘voor duizend gul- 
den’. Midi boso palabra ora papia na telefon pa no haya 
boso mes den prison ta suspira pa motibo di poco Hu- 
landes cu te dia di awe no ta compronde ni cultura di 
Aruba ni tampoco e idioma Papiamento. 

Porta cu ta pesey cu e Hulandes Koeman no ta wordo 
persigui den caso IBIS? Pregunta cu abogadonan a haci 
tambe y OM a bira tartamudo y a core bisa di lo wak 
con lo persgui’e ainda. Esaki mientras nan sa cu esalci 
no por segun ley. Nos ta haya falta si di sra. Lee pa haci 
denuncia. 

++++++++++++++++++++++ 


Loke ta resalta den caso IBIS sin duda ta cu a trapa duro 
riba e ‘gelijksheidsbeginsel’. Algo cu den casonan den 
Corte ta pisa hopi. Tur hende ta igual y mester wordo 
trata igual, ta p’esey cu Dama Husticia tin su wowonan 
tapa. 

Fiscalnan den caso IBIS no a let op den les ora a trata e 
parti di ley aki, pasobra asina doño di Varadero a wordo 
trata otro cu personanan den caso similar di IBIS. Hasta 
el a haya un carta cu a seponeer su caso, mientras Fiscal 
mes ta bisa cu su caso ta paralelo na otro casonan den 
Corte. Kico a bay robez alci?? Unda sra. Lee a keda?? 
++++++++++++++++++++++ 

Den Cayente tabata manera shon Cochi Cayente pa 
colga Paul Croes n’e palo di horca di mas halto cu tin. 
Un mitar dia den Corte, un rekesitorio yen di fayo a 
dun’e e poder ey. Pero ya..ta den Cayente tur hende lo 
bisa...e sa pakico e ta haci’e y tambe palcico el a mustra 
abiertamente su preferencia politico. 

E mag, pero e mester keda maske ta un poco profesional 
si. Crucifica hende sin mas, sin scucha e otro banda di 
medaya ta muestra di bobedad. Dicon e no ta cuestiona 
cosnan cu mester wordo cuestiona?? Sra. Lee?? 
+++++++++++++++++++++++ 

Porciento, un pregunta, ta kende t’e persona cu kier a 
bini cu un restaurant, a pidi un dispensación y después 
lo a bay denuncia Minister Paul Croes? Por conña un 
persona asina? 

++++++++++++++++++++++++ 

E periodista Tito a hay’e duro den su body dilanti Corte 
ayera. Tito kende semper ta gusta pusha palo bou can- 
dela y instiga sin ta necesario, e biaha aki a haya su mes 
masha mal sirbi mes. E1 a pusha microfono den cara di 
Paul Croes puntrand’e si hendenan di AVP ta sostene y 
ey ta unda Melony a mande di alci pa aya. 

E1 a bis’e pa no puntra pa AVP, puntra dicon dia aden 
dia afo su prima Prome Minister di Aruba Evelyn Wev- 
er-Croes ta lastra Paul sin misericordia. 

Un hende cu ta bay misa ta haci cosnan imperdonabel 
asina. Cosnan maligno contra su propio famia sin un 
dia scucha su banda. Un berguensa. Tito a lceda manera 
un cacho cu a puya. Esta un cos mahos. 
++++++++++++++++++++ 

Hospital trahando awor cu 
dossier medico digitalisa 

FOR di aña pasa Dr. Horacio E. Oduber Hospital a duna di conoce cu e policlinicanan 
di specialista a bay over riba digitalisacion di dossier medico di cada paciente. Awor 
a toca turno na Hospital mes pa bay over na digitalisa tur informacion di paciente 
na momento cu nan bishita Hospital, pues e tan conoci map blau ta pasa pa pasado. 
E digitalisacion a cuminsa diasabra 19 di januari pa 8am na Departamento di Emer- 
gencia y poco poco a sigui pa tur departamento den Hospital. 

E pacientenan cu ta yegando hospital den e dianan aki mester tene cuenta cu e ser- 
vicio por tarda un tiki, pasobra nan ta siñando y custumbrando cu un sistema nobo, 
Marilu Koolman a duna di conoce. E cambionan aki ta pa eleva e calidad di cuido y 
alabes seguridad y p’esey ta pidi un tiki pasenshi. E proyecto aki ta carga e nomber 
IMP@CT cu ta nifica "Improving Patient Care through Technology". 

A cuminsa cu e proyecto aki algun aña atras, unda cu na prome lugar tabata impor- 
tante pa envolucra personanan cu ta traha den hospital y directamente cu e paci- 
entenan. A envolucra nan pa motibo cu nan sa con e proceso ta y asina e team di 
proyecto IMP@CT tabata analisa cua tabata e mihor manera pa digitalisa esakinan. 

E proceso aki a dura 2 pa 3 aña, pero na juni 2018 a cuminsa cu e cambio aki n’e 
policlinicanan unda a cuminsa digitalisa pa por yena e dossier di paciente. A cum- 
insa cu nan p’asina ora e parti clinico bay "live" ya caba tin basta informacion den e 
dossier, segun Marilu Koolman, proyectleider IMP@CT. Tur e cambio aki ta nifica 
cu na momento di yegada di e paciente na Hospital, lo haci varios pregunta p’asina 
yena e paciente su historia den e sistema. No solamente lo yena e informacionnan 
personal, pero tambe e historia medico. 

Ta haci esaki pa ora cu e paciente yega Hospital siguiente biaha ya caba e infor- 
macionnan ta hinca den e sistema digitalisa. No lo haci pregunta cada biaha, pero 
simplemente controla esaki. Antes cada bes cu tabatin un dokter nobo, e paciente 
mester a conta su historia medico completamente di nobo. Awor cu e sistema aki e 
informacion ta disponibel pa tur dunador di cuido trahando den hospital. 

Na momento cu un paciente yega p.e. Departamento di Emergencia y su informa- 
cion ta den e sistema, e nursenan por mira si e tin algun alergia pa cierto remedi 
y asina ta tene cuenta cu esey. Aki por mira si e persona a yega di opera y kico e 
situacion tabata mirando henter e historia medico. 

E cambio aki ta uno grandi p’e empleado y pacientenan na momento cu nan yega 
hospital. E cambio aki ta grandi p’e empleadonan cu tin hopi aña di experencia, 
kendenan ta custumbra scirbi na man. 

Nan a haya hopi training pa bay n’e sistema digitalisa, pero na cuminsamento e lo 
tuma hopi tempo pa custumbra cu esaki. Ta gradici e team grandi di hospital cu 
a haci esaki un realidad, cuminsando cu e team di proyecto IMP@CT pa tur nan 
dedicacion y tambe henter e personal di hospital di cuido cu ta nurse, dokternan y 
tur personal di cuido cu a yuda diseña y test e sistema, a yuda duna training na nan 
coleganan y mucho mas. 

Ta gradici CERNER cu t’e compania cu a provee e sistema y a guia e durante e 3 
añanan di proceso. 

Y por ultimo Hunta Directiva p’e confiansa duna for di principio na un proyecto 
asina grandi y importante pa cuido medico. 

Minister Dangui Oduber: 


Parlamentario Marisol Lopez-Tromp (POR) 


Calidad di cuido ta conoce un 
otro ptogreso cu introduccion di 
'klachtenregeling' obligatorio 



DESDE inicio di gobernacion di Gabinete 
Wever-Croes 1 na 2017, Minister Dangui Odu- 
ber como mandatario encarga cu e cartera di Sa- 
lubridad Publico a duna di conoce cu hisa e cali- 
dad di cuido na Aruba ta un di su prioridadnan. 
Awor na 2019 e calidad di cuido aki ta con- 
oce un otro progreso ya cu tur dunador di cui- 
do awor ta obliga di tin un ‘ldachtenregeling’. 

“Antes un paciente no por a vocifera facilmente 
cerca un dunador di cuido su malcontento pa un 
servicio cu el a ricibi. Hasta si e por a entrega e 
keho, e dunador di cuido no tabatin niun obliga- 
cion pa resolve esald”, e mandatario a cuminsa 
ta bisa. 

Minister Dangui Oduber ta sigui splica cu for 
di 1 di januari 2019 esald a cambia ya cu e ley 
di ‘Calidad di Cuido’ ta obliga tur dunador di 
cuido pa tin un maneho di keho. E maneho 
aki ta wordo controla y supervisa pa Inspectie 
Volksgezondheid Aruba (IVA) y den caso cu no 
ta cumpli segun ley, IVA lo duna e dunador di 
cuido un sancion conforme ley. 

Segun Minister Dangui Oduber, e idea ta pa di 
e forma ald e dunador di cuido mes por haya sa 
kico ta bayendo robes. 

Dor di scucha e paciente, por identifica e prob- 
lemanan y drecha nan. E mandatario ta sostene 
e cambio aki den ley y ta invita tur persona cu 
mester di mas informacion pa acudi na IVA. 


Estudionan ta mustra cu 
uzo di internet y/of celular 
por ta peligroso pa mucha 

UN tema cu Parlamentario 
di POR, drs. Marisol Lopez- 
Tromp sa haya hopi pregunta 
di mayornan riba dje ta riba 
e uzo di internet y/of celular 
dor di mucha y hobennan y e 
peligernan cu esaki por trece 
cune. 

E ta indica cu tin varios es- 
tudio ta mustra cu den cierto 
pais, e demasiado uzo di es- 
akinan y wordo exponi na te- 
manan cu no ta apto p’e edad 
di e mucha/hoben, of temanan peligroso manera depresion, suicidio, 
automutilacion, etc., a pone cu Gobiernonan den otro paisnan a dicidi 
di limita e aceso di esakinan pa muchanan. 

E punto aki ta algo pa nos considera, esta con ta atende cu e situacion 
aki cu nos mucha y hobennan na Aruba. 

Tur mayor cu tin yiunan na edad cu ta haci uzo di e metodonan ald 
y cu no tin uzo controla of vigila tin e preocupacion aki, segun e par- 
lamentario di POR, cual e ta bisa tambe lo por tin efecto riba educa- 
cion di e muchanan. Mirando e importancia di e topico aki e lo haci 
pregunta riba dje como miembro di Parlamento na Minister di Educa- 
cion. E ta haya mas imprtancia ainda mirando cu nos kier ta den un 
tipo di enseñansa digitalisa. 




MifflS-TERIO D) 1 TLfW5MO, 
SftLUBRIDAD PUBUCO 
y DEPORTIE 


f 



azv 

ooooo 



SCORE 

E SERVICIO Dl RO DOKTER 

Dl CAS CU E AZV RATING APP 


DOWNLOAD 


ESAKI RIBA 
BO SMARTPHONE 


► GCTITON Downlcad on the 

Google Play ■ App Store 


scoñ 

QR code lo 
dowdood opp 





































8 


AWEMainta 


Diaranzon, 30 Januari 2019 


Inspectie Volksgezondheid Aruba (IVA): 

Calendario di 
Boticanan na 
Warda actualisa 

riba nos website 



RECIENTEMENTE por haya un calen- 
dario riba e website di Inspectie Volksge- 
zondheid Aruba (IVA) cu ta duna informa- 
cion di e boticanan na warda. Tur dia por 
check cua boticanan ta na warda p’abou y 
p’ariba di brug. Si acaso tin cualkier cam- 
bio, esaki lo wordo cambia riba e website 
mesora. Pa IVA ta importante pa pueblo tin 
e informacion corecto di boticanan na war- 
da pa preveni cu ta bay na un botica robes. 
IVA a recibi varios lceho di ciudadanonan cu 
esaki sa sosede, pues kier traha na mehora- 
cion den duna e informacion alci. Informa 
pueblo debidamente di boticanan na warda 
tambe ta forma parti di e mehoracion di e 
calidad di cuido na Aruba. E calendario por 
haya mesora riba e home-page di e website 
di IVA: www.iva.aw 



Ministro encarga cu Salubridad ta anuncia cu entrante 31 januari 2019 
durante 14 dia lo tin oportunidad pa un y tur tuma conocemento na 
Departamento di Legislacion y Asunto Huridico, Schotlandstraat 53, di un 
peticion cu a ser haci pa obtene un kofñehuis- y un restaurantvergunning 
A pa e parcela Wilhelminastraat 27. E permisonan aki ta concerni e.o. 
benta di bebida sterki por detal y cuminda pa wordo consumi den e 
parcela. Durante dicho periodo aki tur hende por expresa por escrito nan 
obhecion contra dunamento di e permisonan menciona, dirigi na e 
Ministro encarga cu Salubridad, via intermediacion di Director di 
Departamento di Legislacion y Asunto Huridico, Schotlandstraat 53. 


A trata topiconan di importancia pa loke ta ICAO 

Encuentro exitoso 
di Minister Romero 
na Mexico 

DURANTE conferencia di prensa di Gobierno, Minister 
di Transporte, Comunicacion y Sector Primario, sr. Chris 
Romero, a informa cu e tabata na Mexico recientemente 
pa atende diferente reunion di gran importancia pa loke 
ta aviacion civil. 

Riba invitacion di e Organisacion Internacional di Avi- 
acion Civil (ICAO), Minister Romero a reuni cu sr. Mel- 
vin Cintron, kende ta Director di oficina di ICAO na 
Mexico kendenan ta responsabel pa Aruba. 

Durante e reunion aki a elabora riba diferente topico di 
interes y di sumo importancia pa loke ta nos aviacion 
civil. Entre otro, a papia riba e audit di ICAO na Re- 
ino Hulandes y e sistema online di ICAO pa monitor 
cumplimiento di e estadonan miembro. 

Minister Chris Romero a duna un actualisacion riba e 
trabounan cu a bin ta desplegando caba, como tambe a 
informa riba e plan y metanan pa aña 2019. 

Di e manera aki Minister Chris Romero a re-afirma cu 
Aruba lo sigui ta parti di e programa di ICAO cu ta yuda 
paisnan eleva nan porcentahe di cumplimiento, cu ta car- 
ga nomber di “No Country Left Behind”. 

ICAO a expresa di ta hopi satisfecho cu e trabounan cu 
Aruba a bin ta haciendo ultimamente pa loke ta aviacion 
civil. 

E delegacion di Aruba tambe a reuni cu Secretaria di 
Transporte di Mexico unda a hiba palabracionnan pa un 
acuerdo di transporte aereo entre Aruba y Mexico. 
Durante e reunion aki a keda palabra cu lo inicia e pro- 
ceso di negociacion pa concretisa un Memorandum of 
Understanding (MoU) di transporte aereo entre Aruba y 
Mexico. 

Dicho MoU lo crea e oportunidad pa aerolineanan di 
Aruba haci buelonan pa Mexico y companianan di Mexi- 
co haci buelonan pa Aruba, cual lo ta beneficioso pa tur- 
ismo y economia di nos pais. 

Marisol Lopez-Tromp (POR) 

Control riba prijs di productonan di 
canasta basico mester wordo amplia 



RELACIONA cu e anuncio di Gobierno 
cu lo amplia e canasta basico, lider di 
fraccion di POR den Parlamento, drs. 
Marisol Lopez-Tromp a indica cu pueblo 
ta ancioso pa wak cu prijsnan di cierto 
producto lo keda pagabel pa nan cartera 
y cu por cumpra productonan na un prijs 
rasonabel. 

Un lceho cu ta bin dilanti riba e punto 
aki ta cu ainda no tin e control debido 
riba cierto supermercado manera cu 
pueblo lo desea unda cu ta mira diferen- 
cianan grandi den prijs riba cierto pro- 
ducto. 

Fraccion di POR ta lcere cu ta importante 
pa tin un debido control riba esaki, apart 
di anuncia cu a amplia e canasta basico 
cu cierto producto cu ta importante y 
indispensabel pa nos famianan na Aruba. 

Lopez-Tromp a indica cu e control aki, 
segun tin entendi ta tuma lugar, pero lo 
ta bon pa amplie y tin suficiente personal 
pa por haci e trabou na un forma cu e 
por tin efecto. Di otro banda, el a bisa cu 
ta keda tambe n’e consumidor pa dicidi 
libremente unda e ta haci su compras. 




ASTEC 


Aiuda Stevriloiina Companr \> 


VACANCY 

Multi-Cargo Sea Terminal Operations Manager 


Purpose of the 
function 


The Operations Manager is the main responsible person in charge of all operations at the 
Barcadera Multi-Cargo Sea Terminal (MCST) and all cargo-handling operations remaining 
at the Port of Oranjestad. The Operations Manager contributes pro-actively to company 
management and development. The Operations Manager is the head of the Operations 
Department overseeing all operational personnel, both in management positions (also 
known as Staff) like Supervisors, Assistant Supervisors and Operations Assistants and the 
Terminal Workers/Operator positions which report into Operations Supervisory positions. 
The Operations Manager is one of the main company positions interacting with external 
stakeholders like the Port Authority, shipping lines, agents, forwarders, truckers/haulers 
and government entities (Relevant Authorities) involved in the functionality of the Port. 


Place in the 
Organization 


The Operations Manager reports directly to the Managing Director and is a member of the 
Management and Leadership Team. 


Key Focus Areas 


Strong written and verbal communication skills necessary to function in a multiple 
stakeholder and international environment with people in a wide variety of profes- 
sional positions, backgrounds and interests; 

Works and communicates with all department managers/heads to assure an effective 
and efficient functioning of the company; 

Works closely with Human Resources for administration of Human Resources policies 
and procedures but remains the primary responsible person for leading, coaching, de- 
veloping and disciplining all operations personnel; 

Able to communicate well both internally as well as with external entities while repre- 
senting the company; 


Required 
Knowledge & 
Skills 


Minimum relevant HBO education level or similar bachelor's degree is preferred; 
Relevant experience managing a large operation with personnel with a large variety in 
education and background; 

Department management skills (incl. personnel, budget and compliance); 

General leadership qualities including loyalty to company objectives; 

Good communication-, presentation-, writing-, planning- and organizational skills; 
Excellent computer skills and proficient in MS Office (i.e. Excel, Word); 

Proficient in the languages of Papiamento, Dutch and English. Spanish is a plus. 
Continuous responsibility requiring a flexible working attitude and availability during 
non-working hours if necessary (incl. being on-call, weekends and working holidays); 
Innovative, pro-active, contributes to company objectives including continuous im- 
provement of business practices and services provision at the Ports; 

Takes a pro-active approach in optimizing costs; 

Know-how of Port Terminal / Stevedoring operations and all relevant equipment, sys- 
tems, materials, rules and regulations is considered a plus; 

Able to understand and apply safety and security rules and regulations applicable on 
the Terminal; 

Has a high level of integrity; 


Interested? 

If you recognize yourself in this profile and are interested in this position, please contact 

Mrs. Elizabeth Maduro, HR Administrator, at (297) 5822558 or send your application and résumé 

to emaduro@astecaruba.com. Closing date for applications is February 8 th , 2019. 

Lider di AVP mr Mike Eman: 

AVP ta sostene candidatura di Karsten Klein 
(CDA) pa eleccion Parlamento Europeo 



LIDER di Partido AVP, mr Mike Eman 
a presenta un invitado special di su par- 
tido, esta sr Karsten Klein, kende ta un 
legislado na Den Haag y kende lo ta 
candidato number tres riba lista di Par- 
tido CDA pa e eleccion venidero pa Par- 
lamento Europeo. 

Den un reunion di Partido CDA dia 9 di 
februari proximo, sr Klein y otro candi- 
datonan lo wordo presenta oficialmente 
como candidato riba lista di CDA. Ex 
Promer Minister y Lider di AVP, mr. 
Mike Eman ta orado invita tambe na 
momento cu e lista di e partido CDA pa 
proximo eleccion ta wordo presenta den 
un congreso special di e partido.. 
Durante conferencia di prensa di par- 
tido AVP diamars mainta, e lider di par- 
tido a mustra cu Karsten Klein tambe lo 
ta candidato pa eleccion di parlamento 
Europeo y a mustra cu partido AVP lo 
sostene e candidatura di sr Klein den 
Parlamento Europeo. 

Sr Eman a repasa un rato e desaroyo cu 
Aruba a pasa aden pa haya derecho di 
voto pa ciudadanonan Arubiano, loke 
antes no tabata e caso pero mirando cu 
nos ta forma parti di Reino Hulandes, ta 
dificil pa acepta cu paisnan cu ta forma 
parti di Reino, ta ser trata den diferente 
forma cu Hulandesnan Europeo. 

E1 a splica cu su persona y colega Benny 
Sevinger asesora pa dr. mr Mito Croes 
den felis memoria a haci un apelacion 
na Raad van State pa corigi e falta di 
trato igual aki. Raad van Beroep di 
Raad van State a manda e caso pa Corte 
di Apecion di Europa na unda Eman y 
Sevinger a logra, asesora pa dr.mr. Mito 
Croes di convence e corte mas halto alci 
di Europa cu e ley hulandes (Kieswet) 
mester worde cambia. 


A base di esaki Hulanda a cambia e ley 
y desde 2009 ciudadanonan di e islan- 
an di Caribe cu nacionalidad Hulandes 
tambe por vota pa Parlamento Europeo. 
E caso huridico aki di derecho civil a 
bira un parti jurisprudencia importante 
den Europa y yama caso EMAN-SEV- 
INGER. 

Dr. Mr Mito Croes a bira e prome candi- 
dato Arubiano cu a participa na e elec- 
cion pa Parlamento Europeo y no tabata 
falta mucho sosten pa por a wordo eligi 
cu voto preferencial. 

Den ultimo simannan a tuma luga di- 
alogo entre CDA y AVP riba diferente 
punto di interes mutuo y caminda a 
yega na un palabracion cu AVP lo sos- 
tene e candidatura di Karsten Klein den 
e proximo eleccion pa parlamento Eu- 
ropeo. 

Cu e proceso aki ta sigui trata di estre- 
cha e lasonan cu Union Europeo y den 
persona di e parlamentario Klein, Aruba 
por conta c’un representante tambe riba 
e tereno aki. Den proximo simannan 
lo inicia e proceso di informacion riba 
e eleccion aki caminda lo duna mustra 
tur ciudadano riba nan derecho di par- 


ticipa den e proceso electoral aki, Mike 
Eman a sigui mustra y lo splica e pro- 
ceso cu mester tuma luga pa inscribi pa 
asina por vota y tin te cu dia 11 di april 
pa inscribi pa participa den e eleccion 
aki. 

Mike Eman tambe a mustra cu e proceso 
aki ta otro muestra con mester fortalece 
lazonan di cooperacion entre Hulanda y 
Aruba. Na mes momento Karsten Klein 
tambe a mustra su satisfaccion pa e 
cooperacion aki cu tin entre su partido 
CDA y AVP y a a duna reconocimento 
pa e desaroyo impresionante cu Aruba 
a conoce den ultimo añanan bou gober- 
nacion di partido AVP y Gabinete Mike 
Eman. 

Sr Klein a mustra cu tin cierto desaroy- 
onan cu ta un similaridad entre Aruba y 
Den Haag caminda e ciudad aki tambe 
ta trahando duro riba e pilar economico 
di turismo y ta comparti mesun vision 
di Aruba ora cu ta trata e tema di sos- 
tenibilidad. 

Karsten Klein a expresa su gradicimento 
na Lider di AVP, mr. Mike Eman pa e 
sosten y tur coleganan di partido pa e 
apoyo. 

Control pisa pa cada Polis obligatoriamente cera 15 boet 






DIAMARS merdia pa atardi por a mira hopi polis 
ariba Green Corridor altura di e Rooi di Barcadera 
teniendo un control di trafico. 

Di leu automobilistanan no por a desvia pa ningun ca- 
minda, bo mester pasa unda nan ta, y si bo papelnan 
no ta na ordo mas cu claro bo lo haya boet. 

Tawata un total cu 7 agente policial, cada un mester a 
cera 15 boet. 

Hopi boet a wordo parti, y esaki tawata mas tanto pa 
Keurings Kaart. Hopi auto ariba caminda no ta gekeur. 
Ningun auto a wordo kita 

Polisnan tawata parti boet, pero remarkabel tawata 
cu tur auto tawata sigui nan caminda normal, aunlce 
tawata tin cosnan cu no ta ordo ariba e auto. 

E motibo tawata cu, no tin caminda pa pone ni 1 auto 
mas na e wardanan di polis. 

Tur ta yen yen. 

Te cu den oranan di anochi algo prome cu 7:30 p.m, 
un total di 139 auto a wordo controla y 49 boet duna. 
Mayoria di e boetnan tawata pa falta cu e Keurings 
Kaartnan cu no tawata na ordo. 

Pues awor bo sa, zorg pa tur papel ta na ordo y esey ta 
conta pa keurings kaart tambe. 

Dia 4 di februari tin apertura 
oficial di Carnival Village 

ya trabaonan ta on schedule! 



DOS siman pasa Minister Otmar Oduber encarga cu De- 
saroyo Teritorial, Infrastructura y Medio Ambiente con- 
huntamente cu representante di SMAC, Musica, San Nico- 
las Business Association, DOW y contratisa a anuncia e 
proyectonan tumando lugar na Carnival Village. 

Esnan cu ta frecuenta San Nicolas por aprecia e trabounan 
duro tumando lugar pa logra finalisa cu e prome fase, prome 
cu e Festival di Caiso & Soca Monarch cu lo tuma lugar n’e 
sitio. 

E apertura lo ta dia 4 di februari, e prome anochi di pre 
final di Caiso and Soca Monarch. Conhuntamente cu Min- 
ister di Cultura, ta invita henter comunidad, specialmente 
musiconan y nan famia pa asisti e dedicacion aki combi- 
nando pasado cu presente. Dunando honor na un di e ac- 
tividadnan cultural di mas grandi na Aruba. 

Den e conferencia di prensa Minister Oduber a splica cu 
Gobierno a percura pa pone mas cu poco mas cu 1 miyon 
florin disponibel for di aña pasa p’e proyecto. 

E proyecto ta reparti den diferente fase cu ta encera un 
stage multi funcional unda cu SMAC y Musica lo tin oficina 
cu espacio pa opera manera cu tabata e intencion inicial cu 


Carnival Village. Cu e desaroyonan aki no lo uza Carnival 
Village solamente algun biaha pa aña cu mayoria bes ta den 
temporada di Carnaval, sino cu e por ta activo pa diferente 
otro actividad henter aña. 

Ya caba comunidad por aprecia e ‘cara’ di Carnival Village 
cu ta trata di e mural di homenahe na personanan/ figuran- 
an grandi di Calypso y Roadmarch di pasado. 

Despues di e periodo di Carnaval lo traha riba dos otro fase 
cualnan ta construccion di 6 kiosko (tres cada banda). 

E kioskonan aki tambe lo por sirbi comunidad henter aña 
y lo por huur esaki via Directie Infrastructuur en Planning 
(DIP), mescos cu ta tuma lugar na Linear Parlc na Playa. 

Lo crea facilidad di baño tambe pa por duna e servicio aki 
tambe henter aña. E desaroyonan aki ta nifica cu lo no mes- 
ter di tent mas, pasobra lo tin kiosko y lo tin baño den Car- 
nival Village mes. E trabounan alci ta planifica pa termina 
final di juni pa despues cuminsa cu planificacion di e stage y 
oficinanan, Minister Oduber a splica. 

Pa conclui, ta gradici Gabinete Wever - Croes, DOW y tur 
trahando riba e proyecto pa por logra realisa esaki den e 
forma mas rendabel cu ta posibel. 

Parlamentario drs. Shailiny Tromp-Lee 
(MEP) ta felicita Gabinete Wever-Croes pa 
cumpli cu ampliacion di canasta básico 



DURANTE tratamento di presupuesto 2018 Parlamen- 
tario Shailiny Tromp-Lee (MEP) a presenta un mocion 
cu ta trata e.o. ampliacion di canasta basico. 

Su persona a tuma na consideracion cu Aruba ta den un 
situacion financiero hopi critico, caminda ultimo añanan 
e costo di bida a aumenta drasticamente y e famia su 
poder di compra a bay hopi atras. 

E situacion aki a conduci cu un grupo grandi di ciudada- 
no ta cay den dificultad pa cumpli cu nan debernan y 
alabes percura pa nan necesidadnan basico. 

Mirando e realidad aki y e deber di Gobierno pa percura 
p’e estado di salud di pueblo, su persona a haya ta nece- 
sario y urgente pa Gobierno amplia e canasta basico. 
Esaki sigur ta un manera p’e ciudadano por haya mas pa 
nan placa. Sigur compranan basico di uso diario. 

Alabes Parlamentario Shailiny Tromp-Lee ta di opinion 
cu esnan financieramente menos afortuna tambe tin 
derecho pa tin un dieta balanza, pero den realidad net 
fruta y berdura ta productonan hopi caro. 


Mediante su mocion Parlamentario Tromp-Lee a urgi 
Gobierno pa traha riba e siguiente puntonan: Percura pa 
amplia e canasta basico mas pronto cu ta posibel, no mas 
tarda 1 di juli 2018; 

Amplia e canasta basico di tal manera cu e ciudadano 
por tin un dieta balansa; Percura pa intensiva control di 
prijs, calidad, mercancia y higiena den tienda, supermer- 
cado y minimarket; Percura pa sanciona esnan cu no ta 
cumpli cu regla y ley; Percura pa tienda, supermercado 
y minimarket ta duna e consumidor un recibo specifica; 
Percura pa bin cu un campaña di conscientisacion encu- 
anto e canasta basico den su totalidad pa logra cu pueblo 
mes tambe por controla prijs di e productonan cu e ta 
cumpra; Percura pa cada tienda, supermercado y mini- 
market pone na un lugar visibel den cercania di e caha, 
e lista di e canasta basico caminda e prijsnan maximo ta 
keda ilustra. 

Parlamentario Tromp-Lee ta contento cu Gabinete Wev- 
er-Croes poco poco, pero sigur ta 

cumpliendo cu su mocion presenta dia 24 di april 2018. 

CAS di Musica na Piedra Plat ta sigui crece y cu mas 
posibilidad pa comunidad di Aruba. Awor por haña les 
parti mainta tambe specialmente pa 60+ of p’esnan cu no 
por parti atardi, y nos ta agrega un instrument mas aserca 
‘’Blokfluit” y tambe les di Canto. Lesnan ta pa mucha, 
hoben y adulto. Nos ta ofrece: Piano, Guitara, Cuarta, 
Baho, Blaasinstrument y Drum, pa principiante y ad- 
vanced. 

Siña musica y bira mas creativo ta nos lema. Docentenan 
ta profecional y cu experiencia den nan ramo. 

Pa mas informacion tuma contacto cu “Cas di Musica” e- 
mail: centrofamiapp@gmail.com tel: 585-5544/568-7449/583-4631 
of pasa personalmente na nos oficina Piedra Plat # 50. 


Fundacion Cas 
di Musica den 
pleno progreso 

E ruta con Gobierno Venezolano mes ta saca oro di Venezuela 


46 lingotes de $2 
millones 


Cargamunla incaulado cn 
Afuba por ra RST, polrcia 
conjunla dc los pafses 
Ba|os r antillas der 
Caribo ncorlandés 
entargada tle combatlt et 
crimen tnuisfconterizQ 

AWE nos ta di AWEMainta ta sigui cu e 
capitulo 3 di e proyecto investigativo di e 
portal noticioso runrun.es di e periodista 
Venezolano Nelson Bocaranda den cual e ta 
desenmascara Gobierno di Nicolas Maduro 
den e sakeo di oro. Gobierno Chavista, el 
a bisa, ta haci comosifuera nan ta protege 
e mineral aki pa pueblo di Venezuela pero 
via un otro porta, entre otro e compania 
ORO AZUL, ta saca e mineral aki, pase via 
di Arubay Corsou pa wordo manda Suisay 
Dubai. E placa di benta di e oro aki ta pa e 
propio dirigentenan di e paisnan y militar- 
nan den puestonan halto. 

Nan ta splica den e articulo cu: e minan- 
an na zuid di estado Bolivar ta wordo co- 
manda pa “pranes” - palabra procedente di 
prizonnan Venezolanoy cu ta wordo uza pa 
lidernan criminal di aki -y gueriyeronan cu 
ta impone nan I ty cu sanger, un hecho cu ta 
wordo manifesta den e 40 masacrenan cu a 
tuma luga den e zona desde 2016 debi na 
e peleanan entre e gruponan cu ta estrecha- 
mente relaciona cu militarnan di rango halto 
y hasta cu lidernan politico di e region. 

Loke ta pasa den e minanan ta conoci pa 
e paisnan pa unda e oro Venezolano final- 
mente ta ba \y- manera Elulanda, Suisa, Bel- 
gica y Turkia - cu ta parti di e Organisacion 
pa Cooperacion y Desaroyo Economico 
(OCDE), un institucion cu ta compromete 
su miembronan pa vigila e relacionnan co- 
mercial cu e nacionnan considera “Estado 
di conflictoy di alto riesgo”, pues, esnan 
cu ta wordo caracterisa pa nan instabilidad 
politico, represion, institucionnan fragil, in- 
siguridad, abusonan gravey generalizando 
e derechonan humano, manera Venezuela 
cu ta un pais rico den oro. 

E famoso maleta preto cu 46 bara di oro 
y 50 kilo di peso nunca ayega su destino. 
Ariba diabierna, 9 di februari, 2018, el a 
wordo confisca na aeropuerto Internacional 
Reina Beatrix di Aruba, net na momento cu 
e tabata baly wordo transporta riba un buelo 
di KLM rumbo pa Amsterdam. E persona 
cu tabata carga e maleta aki, un escolta Ad- 
uanero Venezolano cu identidad den reser- 
va, a wordo deteni door di RST prome cu 


el a aborda e avion, riba ordo di Ministerio 
Publico di Aruba. 

E briyante maleta cu un contenido balora na 
2.1 miyon dollar, a wordo poni den beslag 
na Banco Central di Aruba mientras cu fis- 
calia a habri e investigacion pa sospechoso 
di labamento di placay falsificacion di docu- 
mento. 

En realidad, e 46 baranan di tamaño iregu- 
lar tabata solamente di transito via di Aruba. 
Nan a wordo transporta den un avion com- 
ercial for di Maracaibo, Venezuela. 

E confiscacion a sosode net un luna y cuatro 
dia despues cu Presidente di Venezuela, 
Nicolas Maduro, a ordena e cierre di fron- 
tera (air ty lama) cu e islanan ABC durante 
72 ora, un periodo cu a wordo amplia na 
3 luna di blokeo. E avion cu e cargamento 
di oro a _yega Aruba apesar di e cierre de- 
creta door di e mandatario Venezolano pa 
“restructuracion y defensa di e interesnan 
economico di Venezuela” mientras cu na 
mesun momento tabata acusa e islanan Hu- 
landes di permiti contrabanda di material- 
nan strategico. “Nan ta baly cu e oro, e ko- 
per, diamante y productonan alimenticio,” 
Maduro a bisa den Conseho di Minister di 
dia 5 di januari, 2018. 

Pero, e acusacion di Maduro ta contradicto- 
rio. E Gobierno Venezolano, atrabes di un 
compania mixto, ta participa indirectamente 
den loke e Presidente a identifica como con- 
trabanda di oro Venezolano. 

Aunke e no ta wordo mucho menciona, e 
46 baranan di oro confisca na Aruba den 
luna di februari aña pasa tabata registra na 
nomber di un compania estatal Venezolano: 


Oro Azul, un compania minero mixto eco- 
socialista crea na november, 2016, bou di 
Gobierno di Maduro cu e meta di explota_y 
comercialisa otro material strategico: koper 
Aunke e palabra contrabanda ta relaciona 
cu prohibicion, clandestinidad, etc., e pas- 
ada di oro via di Aruba y Corsou, proce- 
dente di Venezuela, ta sigui, segun aparien- 
cia, e canalnan regular di e mercancianan di 
transito. Autoridadnan di Aduana ta ratifica 
cu Paoro Armored Transport a presenta e 
documentonan na regla, for di e facturanan 
di Seniat Venezolano te cu e certificacion di 
origen. Sinembargo, nan no a specifica cu a 
aplica e mecanismonan pa verifica su auten- 
ticidad of si tabatin declaracion fraudulento 
di origen di e mineralnan. 

Sin klip cu su wowonan, e articulo ta bisa, 
Abogado Carol Lejuez na juni, 2018, a ar- 
gumento den un encuentro cu runrun.es cu 
henter e operacion tabata legal. El a afirma 
cu e 50 kilonan di oro a wordo transporta 
te cu Aduana di Aruba den un vuelo comer- 
cial di Aruba Airlines pa cual a presenta tur 
e documentonan exigi, entre cual tabatin e 
certificacion di origeny declaracion di e fis- 
cal di Seniat Venezolano. El a bisa cu e mer- 
cancia nunca a sali di Reina Beatrix pasobra 
el a wordo poni como transito mientras cu 
e tabata wordo declara prome cu e sigui su 
rumbo pa Europa. “Den e caso ty, no taba- 
tin contrabanda ni labamento di placa,” el a 
sigura den un declaracion di prensa dia 13 
di maart di 2018. 

E articulo aki ta sigui maña cu datonan 
sumamente interesante. 

Prome Minister Evelyn Wever-Croes: 

FUTURA cu proyecto "MIL-IDEA" pa envolvi empleadonan publlco 



NA Bestuurskantoor dialuna anochi, FUTURA a organisa un 
‘Pitch Night’ di e proyecto ‘Mil-Idea’. Esaki ta un proyecto 
innovativo pa empodera nos empleadonan publico pa bin cu 
solucionnan pa e retonan cu nos y nan mes ta enfrenta den 
nan departamento. Innovacion ta sumamente importante, 
specialmente den sector publico e ta un prioridad y no sola- 
mente un opcion. Innovacion no ta solamente tecnologia, e 
ta tambe un manera nobo di haci cos, of un manera nobo di 
pensa, of hasta un manera nobo di traha. 

Nos empleadonan publico ta e motor tras di nos servicio- 
nan cu gobierno ta brinda nos comunidad. Ora decisionnan 
wordo haci pa mehora nos servicionan publico, ta hopi im- 
portante pa considera e ideanan di e empleadonan mes, cu ta 
den contacto directo cu nos ciudadanonan dia den y dia afo. 
Asina al<d nos ta empodera nos empleadonan publico pa trece 
solucionnan cu no solamente lo haci nan trabou mas agrada- 
bel pero tambe lo yuda brinda un miho calidad di servicio pa 
nos comunidad. 

Prome Minister durante e encuentro aki cu FUTURA y su 
departamentonan, a duna un discurso cortico y a enfatisa 
cu tur idea cu lo wordo treci dilanti ta hopi importante cu 
lo yuda soluciona e retonan cu e departamentonan ta wordo 
enfrenta cu nan diariamente. 


“Manera boso mes a scoge anteriormente, e fase aki di Mil- 
idea ta enfoca riba Tecnologia, ‘Empowerment’ y Comunica- 
cion. E ideanan, of solucionnan cu ta bay wordo treci dilanti, 
ta di suma importancia pa nos. Nos kier sa kico nos departa- 
mentonan mester, ki herment, nos kier sa ki cambionan boso 
kier wak, sea chikito of grandi, cambionan cu tin un impacto 
positivo pa mehora servicio, of pa haci boso trabounan mas 
facil. 

Tambe nos kier encurasha empleadonan pa pensa diferente. 
Tuma iniciativa pa propone solucionnan, sin distincion di 
rango of puesto. Nos kier pa Mil-idea bira un plataforma 
unda cu ideanan por wordo comparti. Nos kier expande e 
iniciativa aki y involucra mas departamento y ministerio. 

Nos ta sumamente contento di walc bosonan tur presente 
awe, y nos ta spera cu despues di awe nos por sigui wak ide- 
anan innovativo pa soluciona retonan cu boso y demas de- 
partamentonan ta enfrenta. 

Nos ta spera cu awe tardi lo inspira otro departamentonan 
tambe pa tuma parti den e iniciativa aki cu e meta pa motiva 
nos empleadonan y ekipa nan miho pa brinda servicio mas 
eficiente na nos comunidad”. 

PROME MINISTERTA ELOGIA COMISION Dl MAYOR Dl COLEGIO SAN HOSE 






DURANTE su recorido na diferente scolnan, Prome 
Minister Evelyn Wever-Croes no solamente a tuma tem- 
po pa conta muchanan di e bida y logronan di Betico, 
sino a duna di su tempo pa scucha maestronan, cabesan- 
tenan y tambe comision di mayornan di scolnan. Como 
un mandatario, semper mester ta dispuesto pa scucha 
logronan pero tambe inkietudnan di pueblo henter, den 
e caso alci, tambe di esnan cu ta traha na bienestar di 
scolnan na Aruba. 

Na su bishita na e scol Colegio San Hose na Santa Cruz, 
e Cabesante suplemente, Juffrouw Rina Croes hunto 
cu otro docente y e comision di mayornan, a reuni cu 
Prome Minister den Koffie Kamer pa asina pone e man- 
datario na haltura di actividadnan, proyectonan y preo- 
cupacionnan cu tin. 



colegio 


Juffrouw Rina a duna di conoce di ta sumamente orguy- 
oso di e bon averahe di comportacion y desaroyo di e 
studiantenan. Tambe Juffrouw Rina a elogia e comision 
di mayor, encabesa pa señora Givancka Dijkboff, pa e 
dinamismo cu nan ta traha pa e scol. Un comision di 
mayor sumamente involvi y activo cu proyectonan pa 
yuda e scol desaroya miho. 


Tambe e comision ta spera di pronto por soluciona e prob- 
lema di coriente pa asina por cuminsa instalacionnan pa 
nan por yega na airco den e lokalnan. 

Awo cu Gabinete Wever-Croes ta goberna, e comision 
di mayor ta sinti mas animo pa bolbe cana e caminda 
corecto pa asina nan peticion yega na unda cu e mester 
yega pa asina e scol haya su mantencion y of renobacion 
adecua. 


Un di e preocupacionnan mas grandi di e comision di 
mayor ta e estado fisico di cierto partinan di e scol cu e 
comision ta considera te hasta un peliger pa e muchanan. 
Nan a indica cu nan no a haya oido cerca e gobierno 
anterior apesar di a pone e problematica alci na conoce- 
mento di e minister anterior sinembargo nada a wordo 
haci pa e scol. 


Prome Minister a gradici e cabesante suplente y mae- 
stronan pa e confiansa cu nan a brinde. Tambe el a elogia 
comision di mayor pa e bunita trabou cu nan ta haci na 
beneficio di nos muchanan y a encurasha nan pa nan 
sigui cu e bunita trabou. Hunto nos ta coopera pa pone 
nos muchanan central y logra un miho futuro pa nan. 

Señora herida den accidente 
dialuna mainta na Paradera 







DIALUNA mainta Polis a bay ne cruzada pabou di 
Great Rich Bar Restaurant na Paradera pa un accidente 
di trafico y cu hende herida. 

Na yegada di Polis nan ta topa un bus marca 
Toyota Coaster y piclc up tambe marca Toyota. 
Den e pick up tabatin un dama herida, kehando di bas- 
ta dolor di heup. Esaki ta debi cu un e bus a dal tabata 
unda e ta sinta. 

N’e sitio nos a compronde cu e pick up biniendo di pa- 
riba a bay lora na su robes, pa bay direccion Rooi Afo. 
E bus para n’e cruzada pa un of otro motibo a subi ca- 
minda pa bay direccion rotonde Paradera. 

Di e manera eynan e ta dal den banda di e pick up cu 
tabata birando. 

Ambulance a wordo pidi y na yegada Paramediconan 
mesora a bay atende cu e señora lcende tabatin basta 
dolor. Nan a stabilise y despues a sali direccion hospital 
cu ne. 

Dia 2 di februari ta 

"World Wetlands Day 2019" 



CADA aña ta celebra “ World Wetlands Day” (WWD) 
dia 2 di februari recordando e beneficionan cu nan ta 
prove, e beneficionan ta encera, awa pa bebe, awa pa 
agricultura, biodiversidad cu nos ta depende riba dje, 
recreacion/atraccion, oportunidad turistico y cultural y 
roteccion contra impacto di cambio di clima cu ta mas 
frecuente y intenso. 

E tema di WWD di e aña aki ta: “Wetlands and Cli- 
mate Change”. En conexion cu e dia aki, Ministerio 
encarga cu Desaroyo Teritorial, Infrastructura y Medio 
Ambiente ta haye sumamente importante pa trece luz 
riba e importancia di e dia alci. 

Tur aña riba e fecha aki ta conmemora firmamento 
di Tratado di Ramsar n’e ciudad Irani Ramsar na aña 
1971. Den cuadro di esaki tur aña ta scoge un tema 
di enfoke. E aña aki e tema di conscientisacion tin un 
enfoke fuerte riba e aspecto di cambio di clima cu ta 
tumando lugar mundialmente y e consecuencia cu esaki 
tin pa paisnan. 

ICICO TA WETLAND? 

Un Wetland ta un area/tereno cu ta satura cu awa, sea 
permamente of durante cierto temporada of ta inunda 
frecuentemente. Wetlands ta absorbe awa den tempo di 
hopi yobida y proteha nos costanan contra mal tempo 
Un Wetland/Saliña ta un area extremadamente valioso 
pa nos medio ambiente pa diferente motibo: 



Reducion di inundacion den e areanan aki (p.e.: Corda 
situacionnan di inundacion den pasado den area di 
Palm Beach Noord). Tambe biodiversidad y area na 
unda hopi especie di Aruba, pero tambe pafo di Aruba 
ta bishita y biba y flora y fauna) Wetlands ta promove 
bienestar di e ciudadano y ta mehora calidad di aire den 
area cu un densidad di poblacion halto. 

E combinacion di nos rooinan, tanki, saliña, Bubali 
Plas y Spaans Lagoen ta forma base di e infrastructura 
‘muha’ di Aruba. 

Awa no ta yobe tur ora na Aruba, sinembargo ora cu 
awa yobe e ta basha hopi den un tempo relativamente 
corto, cual sa causa inundacionnan. Den e caso aki e 
funcion di e areanan menciona ta pa gara y maneha e 
capacidad di awa (manera un spons). Tin diferente tipo 
di saliña na diferente sitio y como tambe den area mas 
popula manera area di hotel. 

Mundialmente paisnan cu ta wordo considera rico y cu 
ta den adelanto, ta paisnan cu banda di e importancia 
di e aspecto economico, ta enfoca tambe riba biodivers- 
idad di e medio ambiente. Realidad ta cu e crecemento 
di poblacion, urbanisacion y necesidad di espacio, 
careteranan entre otro, ta pone hopi presion riba e in- 
frastructura acuatico rond mundo y na Aruba tambe. 
Considerando e reto aki, ta importante pa crea consci- 
entisacion tocante e balor di e areanan aki. 

Inscripcion pa 21 + Toets na IPA ta cera dia 1 di februari 2019 


BO kier haci e estudio pa Maestro di Enseñansa Prima- 
rio of Bachelor Hulandes y no tin diploma sea di HAVO, 
VWO of MBO nivel 4 pero bo tin minimo 21 aña? Ata 
bo chens! 

Tur persona cu tin for di 1 di september 2019 minimo 
21 aña y cu kier haci un estudio na IPA pero no tin e di- 
ploma cu IPA ta exigi, ta bin na remarke pa haci e asina 
yama 21+ Toets. 

E 21 + Toets ta midi si un persona tin e nivel di HAVO y 
ta conta solamente pa estudionan inicial cu IPA ta ofrece 
durante aña academico 2019-2020, esta e estudio pa 
Maestro di Enseñansa Primario y Bachelor Hulandes”. 

E 21+ Toets lo tuma lugar diasabra dia 9 di februari 
2019. Si bo pasa e test aki cu exito, bo ta bin na remarca 
pa participa na un trayecto di preparacion p’e test di 
admision. Esalci lo tuma lugar entre maart y mei 2019. 

E test di admision pa estudio di Maestro di Enseñansa 
Primario lo tuma lugar fin di mei-comienso di juni 2019. 
Esun pa Bachelor Hulandes lo tuma lugar na mei 2019. 

Tur persona cu ta interesa pa haci e 21 + Toets por pasa 
na Studenten Services di IPA entre 8or di mainta cu 12or 
di merdia y entre lor cu 3.30 di atardi pa inscribi. 



Pa por haci esaki mester trece e papel di registro civil 
(papel di AWG 5,-) y AWG 75,- p’asina cumpli cu e gas- 
tonan di inscripcion. 

E ultimo fecha pa inscribi pa e 21 + Toets ta 1 di februari 
2019. Despues di e fecha aki no por inscribi mas pa aña 
academico 2019-2020. 

Pa mas informacion por tuma contacto cu Studenten 
Services na 524-3100 of por bishita nos pagina di face- 
book ‘Instituto Pedagogico Arubano’ of nos website 
www.ipaaruba.com . 


OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 29 Jan, 2019 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

Per ANG 100 

ANG 

98.00 

100.00 

biljetten 100.20 

chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

179.12 

179.84 


180.64 

Pond sterling 

GBP 

2.27 

2.32 


2.38 

Japanse yen 
(per 10.000) 

JPY 

161.28 

162.75 


164.39 

EURO 
(per 100) 

EUR 

201.76 

203.60 


205.65 

Deense kroon 
(per 100) 

DKK 

26.29 

27.01 


27.81 

Noorse kroon 
(per 100) 

NOK 

19.95 

20.67 


21.47 

Zweedse kroon 
(per 100) 

SEK 

18.63 

19.35 


20.15 


Tumba Curacao 2019 
en bibo den bo cas 


MANERA ya ta custumber, SETAR conhuntamente cu TDS 
Curacao ta haci posibel pa Aruba por experiencia e evento 
magistral di Curacao, esta Tumba Curacao. 

E evento ta wordo ofreci den forma di Pay Per View (PPV) 
y ta ensera 3 anochi di pre-final (4, 5 y 6 di februari) y e 
anochi final (8 di februari). 

Clientenan cu tin box di Cable Digital na cas, por aplica 
p’e pakete di PPV. E ta wordo transmiti riba canal 112 den 
Standard Definition. 

Pa cliente cu tin HD box of e pakete di SETAR Complete, e 
lo wordo transmiti den High Definition riba canal 113. 

Pa aplica por yama 525-1702 of WhatsApp na 597-9999. 
Tambe por pasa cualkier Teleshop di SETAR of SETAR 
Store pa aplica pa e pakete di PPV di Tumba Curacao. 

Charla tocante presupuesto nacional pa stud antenan di UA 



University of Aruba 


Introduction to Aruba's public finances 


Quintin Abath M.Sc. LL.M. 

University of Aruba - Faculty of Arts 
Organization, Governance and Management 
Bachelor I: Governance, Policy and Organization (GPO) 
Lecture Wednesday October 3rd 2018 
16.30-18.30 

RECIENTEMENTE sr. Quintin Abath 
M.Sc., LL.M, a duna un charla n’e studian- 
tenan di e programa Organization, Gover- 
nance and Management na Universidad di 
Aruba. 

Sr. Abath ta un consehero financiero na 
Raad van Advies. Raad van Advies ta un in- 
stitucion organisa p’e consitucion Arubiano 
cu por conseha Gobierno y Staten di Aruba 
di nan mesun decision of por medio di peti- 
cion. 

E docentenan Luciano Milliard y Helmut 
Vink a invita sr. Quintin Abath pa conta 
studiantenan tocante con ta prepara e pre- 
supuesto nacional, manera ta pasa tur aña. 
Esaki ta un topico actual ya cu staten a apro- 
ba e presupuesto nacional di 2018. 

Quitin Abath a papia tocante e aspectonan 
legal, financiero, politico y gubernamental cu 
ta constitui e presupuesto nacional. 

Durante e charla studiantenan por a haci 
preguntanan tocante e desaroyo y e retonan 
cu Aruba ta experiencia. 


Masha hopi awa riba caminda pariba di Sun Plaza 

DIALUNA madruga na 
altura di Sun Plaza un 
tuberia di awa di WEB 
Aruba N.V a kibra, 
causando cu masha hopi 
awa a bay perdi. 

E caya cu ta core pariba 
di e mall tabata comple- 
tamente bou, mescos 
ora di awacero fuerte 
cay. 

Personal di WEB Aruba 
NV a presenta n’e sitio 
lo mester a bay coba pa 
yega na unda e tubo a 
kibra pa por a fix’e. 

Bon dia yen di alegriaaa! 

Skirbi pa Ruthy'Tady Ruth" Vrieswijk-Bergen 



NOS a cuminsa e anochi bunita cu cantamen- 
to di kareoke, pero ora e internet a caly afo, 
nos no por a sigui canta cu e letranan grandi 
riba screen di television mas. 

Nos a sigui combersay intercambia di varios 
pensamento, y despues banda di 9.30 pm 
nos a ba \y bek cas pa wak e eleccion di Reina 
Grandiy Mrs. Carnaval na Tele Aruba, cuya 
a cuminsa un tiki mas tempran. 

Nos tin basta tempo sin baly wak un eleccion 
di Reina y e biaha aki e tabata den Harbour 
Arena cu den background un di e cruceronan 
tur na luz. Un bunita bista! Nos tambe a goza 
di e shownan, di cada presentacion di cada 
candidata. 

Ki bunita creatividad hinca den cada kostuum. 
Ki bunita creatividad hinca den cada show. 
Nos candidata faborito pa Reina Grandi ta- 
bata den persona di Jeneady Semeleer, e ru- 
man muher di e cantante populary hopi stima 
Edjean Semeleer. 

Beautiful Jeneady tambe ta un bon cantante.y 
e biaha aki a participa como Reina di Oranjes- 
tad p’e titulo di Reina Grandi cu su tema pa 
tene nos lama y medio ambiente limpi. Pero 
e fantastico grupo Empire a luci asina bunita 
den asina hopi! 

Y merecidamente e grupo fabuloso aki a baly 
cu mayoria premio. E grupo di Empire cu ya 
pa varios aña ta briyaj/ luci den tur e paradan- 


an cu nan kostuumnan unico, elegantey “out 
of this world”. 

Pa hopi conoci como un di e mihor gruponan 
cu lidernan excelente. Un pabien grandi diki 
gordo ta baly pa Jeanissa Maduro, Reina di 
Carnaval 65 , alabes a gana cu e best show, 
best costume, best make up,e Reina mas pop- 
ulary tambe a gana e titulo di Queen of Setar. 
Un pabien grandi diki gordo ta baly tambe pa 
Clarissa Arrindell, kende a keda eligi como 
Sra. Carnaval 2019. 

Jeneady Semeleer a baly cu e titulo di Best 
Speech. Nos a haña falta di e panel cu tabata 
comenta di tur e candidatanan nan bisti y of 
nan presentacion, cu nan no a bisa net net 
nada di e Reina di Oranjestad. Nos ta com- 
prende cu nan kier a combersa cu Prome 
Ministro Evelyn Wever Croes kende tabata cla 
pa baly corona e Reinanan elegi y kizas pa falta 
di tempo, pero, no ta fair cu a comenta di tur 
e otronan anto di e Reina di Oranjestad net 
net nada. No ta eerlijk. 

Nan a purba di make up, cu un entrevista cor- 
tico si cu Jeneady mas despues, ora tabata 
entrevista otro candidatanan. 

Ach, ta Carnaval shonnan y den Carnaval casi 
tur cos ta posibel. Nos ta desea tur partici- 
pante den e actividadnan Carnavalesco cu 
falta di tuma lugar ainda, tur clase di exito! 
Nos picsnan di e relato di awe, ta mustra con 


ta traha e skeletnan di carosanan grandi. Du- 
rante nos bishita na Hulanda recientemente 
mi bunita amiga Maria van Zoggel van Kol- 
lenburg a hiba Lad \y Ruth na un “schuur 
grandi na unda tabata trahando riba e carosa 
“Echtgenoten en echt genoten” pues pare- 
hanan casa pa añas gozando di berdad. 

Hopi interesante pa sa, cu t’asina tambe ta 
traha e skeletnan di carosanan grandi aki na 
Aruba. E.o. cu palo, waj/a pa traha couchi di 
galina ( kippegaas ) y foam blanco y riba 
e waj/a etc. plak papel di revistanan bieu cu 
lijm y despues verf of plak e material di plu- 
ma, tela blink blink etc. Awor nos amigonan 
di Hulanda, sr. Oedenrode, Nijnsel kier bin 
Aruba pa wak con nos ta celebra Carnaval. 

Shonnan, ban trankilo den nos paradanan, 
nada di mas, aunke ta dushi pa bebe alcohol 
y sintibo mas happy ainda, corda cu bo tin cu 
j/ega cas bon bek y no hañabo na un otro ca- 
minda sin corda con bo a j/ega einan, ni corda 
kico otro lo a haci cu bo sin bo permiso. Re- 
speta bo mes, pa otro respetabo. 

Carnaval ta un dushi fiesta pa expresa alegria 
y no pa j/ora malaj/ despues .Usa bo tino, usa 
bo cabez. “Let’s keep the beautiful memories 
of Carnival sixty five alive “!!! 

Of.....Den Carnaval sesenta y cinco, ta Beach 
Lama cu su cajypso lo canta bingo! Exito dear 
friend, go for it !!!See j/ou on Poetrj/ Night on 
the 30 th of januari! 














Diaranzon, 30 Januari 2019 


AWEMainta 


23 


Dos adicto deteni bou sospecho di a comete atraco cu cuchiu 




Bureau 

Forensisch Technische 
Onderzoeken 


ervicio.lntegridad. 


DLALUNA den oranan di atardi, Polis a wordo 
manda cu urgencia na un cas na Kamay pa un atraco 
cu lo a caba di tuma lugar. 

Na yegada nan ta topa cu un persona n’e cas y e 
ta splica Polis cu dos persona a obliga su persona 
pa duna nan su yabi di auto y nan a bay cu su KIA 
Ceratto. 

Den prome instante e persona no kier a entrega nan 
su yabi di auto, pero nan a menas’e cu un cuchiu y 
no a keda e persona nada otro di entrega e dos atra- 
cadornan su yabi auto. 

Mesora a pidi pa presencia di Atraco Team y tambe 
a cuminsa cu un buskeda p’e auto KIA Ceratto 
A-3039. 

Despues di un buskeda rigoroso e agentenan a ricibi 
un informacion cu un persona lo a mira dos adicto 
cu e auto aki. 

Den e auto tabatin un señora cabey medio blond 
conoci di Polis 

Un patruya atento di Playa a bin topa cu e auto Kia 
Ceratto aki den Tarabana, na altura di Pacifico a 
cuminsa sigui’e y tambe a pidi resfuerso. 

E auto a cuminsa bay direccion di Sabana Blanco ca- 
minda nan a logra para e auto y a detene e pareha 
adicto cu tabata den e auto, ambos ta conoci di Po- 
lis. Mesora a separa e pareha y a transporta nan den 
dos diferente auto pa Warda di Polis. 

E ICia Ceratto a keda confisca y hiba Warda di Polis 
pa mas investigacion. 



Conoci di Polis, D.O.F. a 
drenta horta den un cas 
den Fahrenhe Istraat 


DIADOMINGO atardi ultimo, Polis 
a bay Farhenheitstraat pa un ladron den 
cas. Bayendo p’e adres agentenan a wordo 
informa con e ladron ta bisti. 

Yegando e adres, Polis ta topa cu e ladron 
un poco mas leu, manera nada un pasa. 

Ta trata di e recidivista yama D.O.F., el a 
wordo deteni. 

A pidi transportwagen pe y na yegada el 
a wordo hiba Warda di Polis. Con hopi e 
lo keda cera t’e pregunta y pronto e lo ta 
bek riba caya, sin e no ta riba caya caba. 

Resultado final di torneo di weekend 'Copa Betico Croes 



DEN weekend cu ta tras di lomba, a tuma lugar e 
acostumbrado Copa Betico Croes den nan clubhuis na 
Nieuwstraat 11, Oranjestad. E torneo aki a wordo hun- 
ga den 3 categoria. 

Un categoria U-12, unda muchanan bou di 12 aña so 
por participa. Aki’den a participa un total di 15 mucha. 
Campeon absoluto a bira Patrick de Roo. Patrick de 
Roo a score 7 punto for di 7 partido. 

Den Boys a sali na di 2 lugar, Kian Ng. Kian Ng a score 
4 V 2 punto for di 7. 

Na di tres lugar den Boys a termina Gillian Croes. Gil- 
lian Croes a score 4 punto. 

Den Girls bao 12 aña, a termina na prome lugar Sylvi 
Cabral. Sylvi Cabral a score 5 punto for di 7 partido. E1 
a termina den clasificación general na di 2 lugar, tras di 
Patrick de Roo. 

Na di dos lugar nos ta haña Mary-Jane Bueno cu 4 
punto y na di tres lugar Giandra Croes cu 3 V 2 punto. 
Mihor bao di 10 aña a bay pa Santiago Rodrigues. 
Santiago Rodrigues tin 7 aña di edad. 


Y Mihor bao di 8 aña a bay pa Bryce Lockhart. Bryce 
Lockhart tambe tin 7 aña di edad. 

Den categoria U-18, a participa un total di 13 hunga- 
dor. 

Na prome lugar tabatin un empate entre Thamara Sa- 
gastegui y John A. Tromp. Ambos a termina cu 4 punto 
for di 5 partido. Thamara Sagastegui tabatin contrin- 
cantenan mas duro y a keda na prome lugar. Na di tres 
lugar a termina Aimara Ballestero. 

Mihor hungador bao di 6 aña a bay pa Lesley Cielo. Y 
Mihor Hungador bao di 14 añ a bay pa Samuel Velas- 
quez. 

Den categoria Open, a participa un total di 9 hungador. 
Na prome lugar a termina Brian Diaz. Brian Diaz a 
score 4 punto for di 5. 

Na di 2 lugar tabatin un empate entre Ilya Stetsenko y 
Ayden Dirks. Ambos a score 3 V 2 punto. Ilya Stetsenko 
a keda na di dos lugar dor cu e tabatin contrincantenan 
mas fuerte. 


Time Out 

Alberto Klaber ta conta 
di e hazaña di su yiunan 
na Hulanda y kico tin 
den tapara pa su yiunan 

Minister Johnson: 

'Mi no a buska hómber pa seks" 

...Minister StuartJohnson... 







'pcutwal 'ityonte @nem4£o>u t, 


Anuncio di Morto di Sr. vdo. Fabiano S. Kelly 


"Cu inmenso tristeza na nos curazon, pero agradecido pa su 
stimacion y tur loke e a significa pa nos durante su bida, nos ta 
participa fayecimento Cristianamente di": 



Sr. Ydo. Fabiano Sebastiano Kelly 

Mihor conoci como"Fabian"of"Fabi" 

20januari 1924- 23 januari 2019 
Ex miembro di Eilandsraad Aruba 


tJohanna (Anny) Kelly-Trimon 
Myrna Kelly 
Arturo Kelly 
Giovanni Kelly 
Rossi Kelly 
Roy Kelly 
Juliénne Dijkhoff 
Giancarla y André Postema (NL) 

Vanessa Kelly 
Giovannino Kelly (USA) 

Giannina y Fred Davies (USA) 

Giovanni II Kelly (USA) 

Angelique (NL), Benjhamino, Charmaine Giel 
Tianna, Matthewy Jakob Davies (USA) 
Tyler Martina (NL) 
tHiginio Kelly y famia 
tJuan Kelly y famia 
tViola Dijkhoff y famia 
tMarco Kelly y famia 
tLucia Dijkhoff y famia 
tMerco y Lena Trimon-Geerman y famia 
tEnriqueTrimon y famia 
tThomas y Jonka Trimon-Croes y famia 
tJulieta Erasmus y famia 
tAnselmoTrimon y famia 
tMargarita Donata y famia 
Emma Odor y famia 
tFita y Chinto Tromp y famia 
Andres y Clara Trimon-Arrendondo y famia 

Tanta- y Omonan, Subrina(o)nan, Prima(o)nan, Madrina, 
Padrino, Comer- y compernan y Ihanan. 

Ayudante stima: Josefa (Jonka) Valentin 

Otro ayudantenan: MikaySheila 

Famianan: Kelly,Trimon, Dijkhoff, Giel, Bislik, Erasmus, Donata, 
Odor,Tromp, Arrendondo, Semeleer, Semerel, Heide, Romano, 
Geerman, Croes, DeCarrolis, LoCasio, Marquez, Rasmijn, 
Martina, Lacle, Crawford y demas famianan. 

Bon amistadnan: Celina, Pedro Luis y yuinan (VEN), Ana Oleana 
y famia (CUR), Maribel Valentin y famia 

Y demas conocirnan ta invita pa asisti acto di entierro cual ta 
tuma lugar diaranson 30 di januari 2019 di 2'or pa 4'or di atardi 
na Aurora Funeral despues saliendo pa Santana central na 
Sabana Basora. 

Adres pa condolencia: Aurora Funeral, diamars 29 di januari 
2019 di 7'or pa 9'or di anochi. 

Nos ta lamenta cu despues di entierro nos no por ricibi bishita 
di condolencia na cas. 

Nos kier a pidi nos disculpa si nos por a lubida un of otro famia 
den nostristeza. 


Na nomber di su: 
Estimada esposa: 
Yuinan: 

Nieto(a)nan: 


Bisanietonan: 
Ruman nan: 

Swa y Cuñanan: 



PHILIPSBURG. E kontroversial min- 
ister di Sint Maarten, Stuart Johnson, 
ayera a kibra su muraya di silensio i 
a papia riba e akusashonnan grave ku 
tabatin kontra su persona di ku e ta 
neglisha su trabou komo minister pa 
persigi su bida di plaser di orientashon 
seksual gay. 

Minister Stuart Johnson tin kartera 
di Turismo, asuntunan Ekonomiko, 









"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


transporte i Tele Komunikashon. 

Den un aldarashon amplio ku e mes 
a reparti, e a desbaratá e akusashon 
ku e lo a ataká un kolaboradó seksual- 
mente durante un bishita di trabou na 
Ulanda i ku pasobra esaki no a aseptá 
su avansenan, ela dun’e retiro. E min- 
ister a desmenti tur e akusashonnan 


Cu inmenso dolor na nos curason, pero conforme cu Dios su 
boluntad nos ta anuncia fayecimento di: 



Edwin Ramiro Yrausquin 

Cariñosamente yama "Motin" 

*02-02-1954 - L24-01 -2019 


Na nomber di su: 
Mama: 

Juanita Rafini 

Yiunan: 

Liliana Yrausquin 

Nieto(a)nan: 

tJean-Paul Yrausquin 

Tyreze y Genesis Hodge 

Rumanan: 

Sheneale Kock 

Gloria Figaroa 

Swa- y cuñanan: 

Lourdes Flores-Yrausquin 

Vivian Yrausquin 

Lola Briceño 

Sobrino(a)nan: 

Patricio Flores 

Milton Figaroa y famia 

Tanta-y omonan: 

Gisela Cheuz-Yrausquin y famia 

Michael Yrausquin y famia 

Dillon Maduroyfamia 

Reiniér Flores y famia 

Rebeca Irausquin y famia 

Ryan Yrausquin y famia 

Jeamy Yrausquin y famia 

Tejay Yrausquin y famia 

Maite Yrausquin y famia 

Vda. Beta Ras-Rafini y famia 

Primo/ruman: 

Dito y Nilda Rafini-Nicolaas y famia 
Roque y Hyacenta Yrausquin y famia 
Vda. Lucia Jacopucci-Yrausquin y famia 
Franklin y livia Solognier y famia 

Amigo/ruman: 

Rudy Wernet y famia 


Bon amigonan di casJack y lcha, Carlos, Ria y Adri,Maldonado 
Primo- y primanan na Aruba, Curaçao, Hulanda y Sint Maarten 
Demas famia, bisiña y conocirnan: Yrausquin, Rafini, Ras, 
Adoptie, Solognier, Hodge, Flores, Irausquin, Maduro, Mathilda, 
Figaroa, Wernet, Kock, Cheuz, Panneflek, Cornelis, Beaumont, 
Tobel, Martina, Geerman, Lopez, Briceño, Jacopucci, de Cuba, 
Hoek, Morales, Gibson, Horne, Rasmijn, Croes, de Jong y 
Zimmerman. 

Ta invita pa acto di despedida cual lo tuma lugar na Aurora 
Funeral Home diaranson 30 di januari 2019 di 9'or pa 11 'or di 
mainta. Cremacion lo tuma lugar despues. 

Nos disculpa si den nos momento di tristesa nos por a lubida 
un of otro famia. 


aki. 


Asesnonan a kórta 
órgano di viktima 



WILLEMSTAD. Un kaso di likidashon 
estilo Mafia a keda konstatá awe main- 
ta ora ku outoridatnan a keda notifiká 
ku tabatin un persona morto den e 
region di Baya na Caracasbaai. 
Patruyanan polisial ku a yega serka a 
investigá i a konstatá ku enberdat taba- 
tin un persona asesiná i ku e outornan 
dje krimen a kórta su órgano seksual 
afó. 

Mas detaye den nos edishon di mañan. 

Un testigu no ta testigu i wes a laga akusado bai kas 


WILLEMSTAD. Un suidadano ku ya Gorgegino Gregorie 
“Gino” kende tabatin pa su defensa abogado mr. Adelbert 
Roojer i e otro akusado Hyrick Selberie ku mr. Larmonie na 
su banda, tabata den sala di lcorte ayera. 

Dirékt na momento ku tratamentu di e kaso a kuminsá abo- 
gado Roojer a opservá ku e no a disponé di e dokumentonan 
na tempu di manera ku e no por a studia i prepará sufisiente- 
mente pa tratamentu di e kaso. 

Fiskal di Ministerio Publiko a reakshoná bisando ku e tin 
komprenshon pa e argumentunan di abogado Roojer, pues pa 
Gorgegino Gregorie ta nifiká ku ta wanta ku tratamentu di 
e kaso. Pa loke ta trata e otro akusado esta, Hyrick Selberie 
abogado mr. Selvin Larmonie no a haña nesesario pa para 
tratamentu di e lcaso. 

E1 a preferá pa kontinuá ku tratamentu di e kaso, pa saka su 
ldiente for di tur insertidumbre. Pa kuminsá ta trata aki di 
akusashon di menasa di maltrato i poseshon di arma di kan- 
dela. 

Tabata un tal Anthony dos Santos, nasé na Santo Domingo, 
kende a hasi denunsia di un suseso ku a tuma lugá dia 27 di 
séptémber 2016 na un truk di pan masha popular mes riba 
Rooseveltweg. 

A kuminsá un diskushon ku algun ldiente ku a yega despues 
na e sitio, kuestionando paldko esun tabata mira e otro. 


Enfin a surgi hinter un pleitumentu ku sakamentu di arma 
di kandela pone na kabes di un di esnan ku a hasi denunsia. 
Tur esaki bou di menasa, menshonando ademas ku nan lo 
ta pértenesé na e géng Buena Vista City. Pero a base di e de- 
fensa ku abogado mr. Larmonie a hiba mester a konldui ku ta 
laga Hyrick Selberie totalmente den libertat, pasobra no tin 
prueba kontundente kontra dje. 

Tantu e denunsiante lcomo un testigu a deldará den sierto 
sentido meskos, esta ku nan a rekonosé pótrét di Hyrick Sel- 
berie, pero nan a agregá mesora ku no ta e persona aki taba- 
tin e arma di kandela, anto ku solamente e tabata sintá den 
e vehikulo. 

Ademas a bin sali na lda ku Hyrick Seleberie a keda sintá 
den e outo i ta te ora e problema a eskala el a baha for di e 
vehikulo. 

Mas aleu por saka e konldushon ku e deldarashonnan di e 
testigu i denunsiante no ta kuadra. Final di kuenta ta parse 
ku ta solamente un persona a bini ku akusashonnan inkrimi- 
natorio di peso den e totalidat aki, pero e regla general ta ku 
1 testigu no ta sufisiente. 

Finalmente wes mr. Mauritsz de Kort, skuchando e defensa 
di mr. Selvin Larmonie a tuma e desishon ku mester laga 
Hyrick Selberie liber di tur akusashon. 


Pa maltrato entre pareha. 

Wes De Kort a dikta kastigu muchu mas moderá ku demanda eksagerá di fiskal 


WILLEMSTAD. E suidadano yu di tera Orlando Pieter taba- 
ta dilanti di wes ayera pasobra ela bira yalurs riba su señora 
ku ta kolombiano tabata supuestamente na telefon ku tata di 
su yu (dje muhé) ku ta bibá na Colombia. 

Nan tabata den kamber, kaminda e problema a kuminsá pa 
bai eskala te den maltrato. 

E frikshon tabata di tal forma ku e señora a kore drenta 
kushina, kue kuchu pa agredi e hómber kuné. 

E hómber a rabia i a dal e muhé den kara bou di su wowo i 
den kabes ku moketa i tambe ku un waterpas di aluminio. Na 
su pia tambe Orlando Pieter a agredi e señora. 

Ta trata aki di un maltrato ku a tuma lugá den luna di sép- 
témber aña pasá, pero entre tantu nan relashon a drecha. 
Orlando Pieter ta gana su pan di kada dia ku trabounan den 
konstrukshon. 

A keda demostrá ku e señora, ounke e tabata hopi rabiá na 
momento di e maltrato fisiko a hasi denunsia na polis, pero 
ya e no ke pa pérsigui e hómber mas. E1 a bisa wes ku e hóm- 
ber a pidi despensa i ku nan huntu ta hañando trato profe- 
shonal. 


Tampoko e señora a pidi daño i perwisio. 

Fiskal señora mr. Dennaoui-Simon tabata hopi skérpi na pa- 
labra i a sigui hasi tur sorto di pregunta, tratando pa rekon- 
strui loke a sosodé presis e dia ei. Tabatin potrétnan ku a 
ilustrá gravedat di e maltrato, esta e señora mal blousá bou di 
un wowo i ku otro marka na altura di su skouder. 

A laga e viktima tambe bini na palabra den sala di korte, bou 
di huramentashon, pero esaki a sosodé ku e señora papiando 
ku masha koutela. 

Hustisia ta konsiderá Orlando Pieter un firstoffender, ounke 
ku na aña 2013 ela kometé algu kastigabel. 

Fiskal a pidi un kastigu di prizon di 8 luna kondishonal i un 
periodo di prueba di 3 aña, mas un kastigu di trabou di 120 
ora, sino Orlando Pieter mester sinta 60 dia. 

Wes mr. Mauritsz de Kort sinembargo a skohe pa un kastigu 
muchu mas moderá, esta 6 siman di prizon kompletamente 
kondishonal i un kastigu di trabou pa komunidat di 100 ora, 
sino e mester sinta 50 dia den prizon. 

Ademas Orlando Pieter mester someté su mes na guia i trato 
di Reclassering pa tuma terapia i of trato profeshonal. 

Gobiernu di Kórsou ta skohe banda den konfrontashon na Venezuela 


WILLEMSTAD. Pa gabinete Rhuggenaath e régimen di 
Nicolas Maduro no ta legitimo loke ta un deldarashon fuer- 
tisimo ku sigur lo ta resonando den pasiyonan di Miraflores 
i den kuartelnan militar na Venezuela. 

Suavemente bisá, e ta praktikamente un mensahe hostil ku 
ta kibra relashon entre dos paisnan. 

Riba 10 di yanuari, presidente Nicolás Maduro a huramentá 
pa un segundo mandato. 

Kórsou no a rekonosé e resultado di elekshon na 20 di mei 
2018, komo ku e elekshon no tabata liber, hustu, ni konfia- 
bel. 

Konsekuentemente, e Gobiérnu Venezolano aktual falta 
legitimidat demokrátiko; esta ku e ta elihi pa voto popular 
den un elekshon liber, ku partisipashon di tur partido. P’e 
motibu ei Kórsou no a rekonosé e resultado di elekshon ni 
tabata presente na e inougurashon. 

Di akuerdo ku un deldarashon general ku ofisina di promé 


minister Rhuggenaath a emiti ayera, gobiernu di Kórsou ta 
solidario ku Ulanda den nan posishon ku Ulanda i por lo 
tantu Kórsou tampoko ta rekonose e gobiernu di presidente 
Maduro. 

Mester rekordá ku ta Ulanda ta representá Kórsou komo 
pais den Reino meskos ku nan ta enkargá pa defensa di nos 
islanan. 

E mensahe di promé minister Rhuggenaath ta bisa ku dia 
23 di yaniiari ultimo, pueblo di Venezuela a subi kaya ma- 
salmente pa eksihi demokrasia den nan pais. Esaki ta un 
yamada komprendibel ku no por keda ignorá. 
Desafortunadamente, durante e manifestashon outoridat- 
nan a respondé ku violensia inesesario ku a resultá den mor- 
tonan trágiko di varios hende i un kantidat grandi di perso- 
na heridá i arestá. Kórsou ta kondená tur forma di violensia 
i ta urgi outoridatnan Venezolano pa garantisá seguridat di 
pueblo Venezolano i respetá tur derecho humano, i spesifi- 
kamente e derechi pa manifestá. 


Stevie Rijaard ta 
tende desishon di wes 
dia 4 di febriiari 


PAR a entrega relato i sifranan anual 

2017 na Konseho 
Supremo Elektoral 


WILLEMSTAD. E suidadano Stevie Rijaard ta 
será den prizon di Koraal Specht i ta sintando 
un kastigu pa trafikashon di kokaina. 

Ayera wes a trata un petishon ku el a entregá 
ku a konsentrá riba su sirkunstansia di salu i ku 
el a pidi pa dun’é oportunidat pa e haña trata- 
mentu médiko eventualmente na Ulanda. 
Abogado mr V Awadpersad tabata amplio den 
splikashonnan ku su ldiente ta den probleman- 
an di salu hopi serio. Fiskal mr. R Koert a asumi 
un posishon hopi al kaso, mustrando ku e situ- 
ashon di salu di Stevie Rijaard no ta asina grave 
manera lce laga parse. 

Fiskal por lo general ta bai tras di rapórt i of 
dokumentonan di ekspertonan di e instituto i 
no sa pone ningun traba den kaminda di esnan 
ku netamente pa garantisá nan salu ta buska 
e trato nesesario. Wes mr. Mauritsz de Kort 
skuchando tur loke a bini padilanti finalmente 
a disidi ku dia 4 di februari lo e dikta sentensia. 


WILLEMSTAD - Manera debe ser i di acuerdo ku lei, 
ayera mainta direktiva di Partido Alternativa Real (PAR), 
den persona di e presidente Gerold Rach, huntu ku lider 
politiko i tambe ministernan i parlamentarionan di PAR, a 
hasi entrega di relato i sifranan anual na Konseho Supremo 
Elektoral (KSE). 

PAR lcomo un partido politiko responsabel, tur aña di 
nobo ta entrega su relatonan di aña korespondiente na KSE i 
asina lcumpli ku lei di finansiamentu di partido politiko. 

Manera kustumber PAR ta sóru pa e sifranan wórdu kontrolá 
dor di organonan interno i reunion general di miembresia 
pa aprobashon i pa despues hasi entrega na KSE, manera a 
tuma lugá awe mainta lcu relato i sifranan anual 2017. 

Nos ta orguyoso di por anunsia ku konforme informashon 
ku nos a risibi, PAR ta e uniko partido politiko ku a entrega 
sifranan di 2017, konforme lei. 

Pa gobiernu di Kórsou: 

Parlamento te uniko instituto demokratiko legitimo na Venezuela 


WILLEMSTAD. Segun Rhuggenaath, Kórsou ta profunda- 
mente preokupá pa e krisis politiko i humanitario na Venezu- 
ela i e impakto ku esaki tin riba nos komunidat. 

Kórsou si a duna sosten na e “Asamblea Nacional” (Parla- 
mento di Venezuela) i su presidente Juan Guaidó. 

Na e momento aki, e parlamento di Venezuela ta e uniko 
institushon legitimo i demokrátiko na Venezuela. Entretantu 
Juan Guaidó a proldamá su mes komo presidente interino 
di Venezuela. Kontrali na Maduro, Guaidó a demostrá di ta 
dispuesto pa yama elekshonan nobo. Kórsou ta dispuesto pa 
rekonosé Guaidó komo presidente interino di Venezuela si 
esaki lo kondusi na elekshonnan nobo i demokrátiko. Ta na 
e pueblo Venezolano pa eligi di un manera demokrátiko i pa 
medio di elekshonnan liber, transparente i konfiabel, su pro- 
pio gobiérnu. 

For di kuminsamentu Kórsou ta boga pa un solushon pasi- 
fiko ku ta inklui tur partido Venezolano, pa asina restourá 
pas, stabilidat i demokrasia na Venezuela. Kórsou ta implorá 
tur embolbi pa pone un punto tras di e violensia inesesario, 
restourá pas i trankilidat, yama elekshonnan demokrátiko, i 
laga yudansa humanitario drenta e pais. Kórsou ta dispuesto 


den e kuadro aki pa fungi komo ‘hub’ humanitario. 

Gobiérnu di Kórsou ta sigui e desaroyonan na Venezuela 
di aserka kontinuamente. Tambe tin varios departamento 
di gobiérnu ku ta reuni regularmente pa interkambiá infor- 
mashon ku otro, entre otro pa prepará plannan di kontingen- 
sia pa atendé ku posibel riesgo i situashonnan ku por surgi. 
Den Reino, tambe tin kontakto estrecho riba tantu nivel poli- 
tiko komo nivel di departamentu gubernamental. 

Venezuela ta i lo keda un pais ruman importante pa Kórsou 
dor di nos lasonan históriko, kultural, sosial, ekonómiko i 
familiar estrecho ku nos ta mantené ku Venezuela. 

Gobiérnu di Kórsou lo sali semper na vanguardia di interesnan 
i siguridat di pueblo di Kórsou den nos deliberashonnan den 
Reino i ku Venezuela. 

Kórsou konosé nos rumannan na Venezuela komo hende ku 
pashon i hopi amor pa nan patria. 

P’esei Kórsou ta spera di kurason ku pronto lo yega na un 
solushon pasifiko kaminda por restourá pas i trankilidat i ku 
e pueblo Venezolano i e suidadanonan Venezolano ku ta biba 
den eksterior por bolbe konta ku tempunan mihó den futuro 
serkano. 


Splikashon na plaka chiki: 

Dikon atministrashon finansiero di 
Kórsou pa años ta un puinhoop! 


WILLEMSTAD. Parlamentario Curtley Obispo a base di 
hechos ta mustra ku e atministrashon di finansa di pais i e 
sistema di kontabilidat pa añanan no ta na órdu: 

(1) no a aprobá na tempu e kuentanan anual 2010 te ku 
2017 di Pais Kórsou. E kuenta anual di aña 2017 no por a 
wórdu aprobá na tempu dor di Parlamento di Kórsou pa- 
sombra a risibi e ultimo kuenta anual 2014 ku tabata lda pa 
tratamentu den ougustus 2018, 

(2) SOAB i Kontrolaria General di Kórsou no a aprobá e 
kuentanan anual 2010 te ku 2014 i a ekspresá esaki den 
nan “afkeurende verldaring” pa e 3 promé añanan i e “verk- 
laring van oordeelonthouding” pa loke ta aña 2014, 

(4) no tabata tin e boluntat politiko di gobiérnu nan ante- 
rior pa aktua i asina trese solushonnan ku plannan di ak- 
shon a base di rapórtnan di accountant 2010 te ku 2014 di 
SOAB i Kontrolaria General i 

(5) no a reforsá e kolumna finansiero di e aparato guberna- 
mental. 


ta imperativo pa reforsá, drecha i sóru pa un bon atminis- 
trashon di kalidat di finansa di pais i tambe un sistema di 
kontabilidat efisiente, kual sigur ta un prioridat di e aktual 
Gobiérnu di Kórsou. 

Esaki tur ta nesesario den kuadro di un finansa publiko 
salu, sostenibel i duradero na bienestar i progreso di Kórsou. 
Parlamentario Curtley Obispo ta apoyá sigur tur e alcshon- 
nan den ehekushon di Gobiérnu di Kórsou manera entre 
otro: (1) aloká den presupuesto 2019 ku prioridat fondonan 
pa reforsá e kolumna finansiero di e aparato gubernamental, 

(2) start e prosedura di solisitut i tambe publikashon di e 
vakaturanan di Direktor Internal Audit, Internal Auditors i 
Financial Controllers 

(3) laga traha un plan di akshon ku liña di tempu pa asina 
logra e ambishon, ku mas tarda 15 óktober 2022, e kuenta 
anual di Pais Kórsou 2021 ku su “goedkeurende 
mmmmm verldaring” aprobá dor di SOAB i Kontrolaria 
General di Korsou a base di nan auditoria. 

Maduro ordena PDVSA pa kita CITGO foi Merka 


CARACAS. Den un buélta nobo dje 
frikshon entre Merka i Venezuela, 
a habri u kapitulo nobo ayera ora 
lcu presidente Maduro a anunsiá lcu 
Merka a aktua ilegal poniendo beslag 
riba e kadena di refineria i pómp di 
gasolin venezolano CITGO na Mer- 
ka. 

Ela ordená direktiva di CITGO pa 
bai gera ku Merka riba tur tereno 
tantu den korte lcomo den merlca- 
donan komersial. 

Maduro a haña ku e manera ku Mer- 
ka a konfirmá e kompania pasobra a 
laga pone beslag riba tur propiedat 
venezolano na Merka ta ilegal, dik- 
tatorial i unilateral i mas dje ‘ral-nan’ 
ei. 



Ela akusá e minister di Seguridat Venezuela lo tuma tur medida poli- 
Nashonal, John Bolton, di a hórta tiko i legal den tribunalnan inter- 
Citgo for di tur venezolano i a pidi su nashonal i na Merka pa defendé e 
pueblo pa prepara pe gran bataya kon- propiedat di Venezuela. 
tra Merka pa rekuperá e kompania. 


Den asesinato misterioso. 

Homber di fam Edwards likidá ayera na Cali 



CALI. Di akuerdo ku vershonnan peri- 
odistiko di Cali, Colombia, 
awe den oranan di mardugá grandi pub- 
liko a alertá polis di Cali ku riba e krusa- 
da entre avenida 8 i Calle 21 den e bario 
Granada, kapital di Valle del Cauca, ta- 
batin un hómber morto riba kaya. 

E bario kaminda e hotel ta keda ta di 
ldase media alta. 

E homber ku yama Robert Edwards a 
yega hotel dos’or di marduga pero 5’or 
di marduga ela bolbe sali den kompania 
di un trahadó dje hotel. 

Ela splika ku e mester a bai resolvé un 
problema personal. 

Polis a kordoná e sitio mesora kaminda 
a haña e kadaver ku tabata den un han- 
chi den e bario Granada i pa polis e lcaso 
ta un misterio kompleto. E promé teoria 
di polis riba e kaso di asesinato dje siu- 
dadano ku tin pasaporte ulandes pero 


ku tin fam di Kórsou ta ku nan mester 
a atak’é ku kuchu den nórt di Cali pero 
ldaridat polis no tin dje kaso. 

Ta un señora alerta ku tabata baiendo 
trabou a mira e kadaver i a yama un pa- 
truya di polis i efektivamente nan a haña 
e morto den un hanchi dje bario. Polis 
no a duna su identidat originalmente 
pero periodistanan a averiguá den e ho- 
tel i a haña sa ku ta Robert Edwards ku 


pasaporte ulandes i tin spekulashon ku 
ta Kurasoleño e ta. 

E viktima a muri di dos puñalada den 
pechu. 

Parse ku Edwards tabata na Cali for di 
luna pasá. 

Cali ta un siudat ku hopi asesinato i den 
fin di siman so tabatin seis asesinato i 
henter e luna aki ya tabatin 58 asesina- 
to. 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



UKe nos riba facebooK 


Keda “up to date” ij liKe nos riba facebooK y facebookc 
www.facebooK.com/awemainta 




Subi riba nos website 


www.awemainta.com 

